હવે આ કાર્ડથી રેલ્વેની ટીકીટ બૂક કરવા પર ફ્રીમાં મળશે અઢળક ફાયદા | new rupay card for rail ticket booking
new rupay card for rail ticket booking
તમારા કામનું / હવે આ કાર્ડથી રેલ્વેની ટીકીટ બૂક કરવા પર ફ્રીમાં મળશે અઢળક ફાયદા
Team VTV 02:59 PM, 28 Jul 20 | Updated: 03:01 PM, 28 Jul 20
દેશની સૌથી મોટી બેંક SBIએ આજે રેલ્વે મંત્રાલયની કંપની ઇન્ડિયન રેલ્વે કેટરિંગ અને ટૂરિઝમ કોર્પોરેશને સાથે મળીને કો-બ્રાન્ડેડ રૂપથી ઇન્ટરનેશનલ ક્રેડિટ કાર્ડ લોન્ચ કર્યુ છે. રેલ્વે મંત્રી પિયષ ગોયલે આ માહિતી આપી હતી. સાથે તેમણે કહ્યું હતું કે, 25 ડિસેમ્બર સુધી ઓછામાં ઓછા 3 કરોડ લોકોને આ કાર્ડ આપવામાં આવશે.
ભારતના લોકો માટે ખુશખબર
પિયુષ ગોયલે કરી મોટી જાહેરાત
પિયુષ ગોયલે જણાવ્યું હતું કે, આ કાર્ડ માટે પહેલા 500 રૂપિયાની જોઇનિંગ ફીઝ આપવાની હતી પરંતુ જે ગ્રાહક 31 માર્ચ 2021 સુધી જે આ ક્રેડિટ કાર્ડ બનાવડાવી લેશે તેમના માટે કોઇ જ જોઇનિંગ ફી નહી રહે. કાર્ડને એક્ટિવ કરતાની સાથે જ 350 એક્ટિવ પોઇન્ટ જોડી દેવામાં આવશે.
રેલ્વે મંત્રીએ જણાવ્યું હતું કે, આ કાર્ડ દ્વારા જે ટિકીટ ખરીદાશે તેમાં 10 ટકા કેશબેક આપવામાં આવશે. જો કોઇ 5000 રૂપિયાની ટીકીટ ખરીદે તો તેને 500 રૂપિયા કેશબેક આપવામાં આવશે. આ રકમ પોઇન્ટના રૂપમાં જમા થશે, ગ્રાહક તેને બીજી ટીકીટમાં યુઝ કરી શકશે.
જો તમે આ કાર્ડ દ્વારા રેલ્વેની વૅબસાઇટ (irctc.co.in) પરથી ટીકીટ ખરીદશો તો તમારે ટ્રાંજેક્શન શુલ્ક નહી આપવો પડે, જ્યારે બીજા ક્રેડિટ કાર્ડમાં એક ટકા શુલ્ક લાગે છે.
જેમ એરપોર્ટ પર પ્રિમીયમ લોન્જ હોય છે, તેમ રેલ્વે સ્ટેશનમાં પણ એક્ઝિક્યુટીવ લોન્જની સુવિધા મળવાની શરૂ થઇ ગઇ છે. આ કાર્ડ ધારકોને વર્ષમાં ચાર વાર પ્રિમીયમ લોન્જનો ઉપયોગ કરી શકશે.